Die Vundu (Heterobranchus longifilis) is 'n varswatervis wat voorkom in die middel tot laer gedeeltes van die Zambezirivier, die Kongorivier insluitende Tanganjikameer, Edwardmeer en die Nylrivier. In Engels staan die vis ook bekend as Vundu. Die vis het 'n groot kop met lang baarde wat verby die kop strek. Die vis is olyfgrys of rooierig bruin van kleur terwyl die kop en pens aan die onderkant wit is. Die onvolwasse visse het swart vlekke op die tweede dorsale vin. Die vis word tot 1.17 m lank en kan tot 55 kg weeg. Die Zimbabwe-hengelrekord is 50 kg en die Malawi-rekord is 29.71 kg. Die vis leef in die hoofstroom van diep riviere of in diep poele of mere. Die vis is naglewend, vreet feitlik enigiets insluitend ongewerweldes, insekte, vis en ander gewerweldes in hul larwestadia. Die vis broei in die somer gedurende die reënseisoen, en die eiers en klein vissies word langs plante in vlak water aangetref. Die vis kan tot 12 jaar oud word en is die grootste varswatervis in Suider-Afrika. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa.